cyanic-selkie/wikianc huggingface dataset:
Sergejus Prokudinas-Gorskis
Biografija
Gimė bajorų kilmės karininko šeimoje. Mokėsi Imperatoriškajame Aleksandro licėjuje Sankt Peterburge. 1886–1888 m. klausė paskaitas Sankt Peterburgo universiteto fizikos ir matematikos fakultete. 1902 m. Vokietijoje mokėsi fotografijos. 1906 m. dalyvavo fotografijų parodose Romoje, Milane, Berlyne ir Paryžiuje. 1908 m. aplankė ir fotografavo rašytojų Levą Tolstojų jo sodyboje Jasnaja Poliana. 1909 m. imperatorius Nikolajus II leido S. Prokudinui-Gorskiui apsilankyti ir fotografuoti įvairias Rusijos sritis. 1909–1916 m. Sergejus Prokudinas-Gorskis fotografavo bažnyčias, vienuolynus, gamyklas, miestų ir kaimos vaizdus. 1912 m. fotografavo Vilniuje ir Kaune. 1910 kartu su šeima emigravo į Jungtinę karalystę. 1921 m. persikėlė į Prancūziją.
Aivas Ivaškevičius
Biografija
1905 m. emigravo į JAV, 1911 m. Bostone baigė vakarinę vidurinę mokyklą. Užsiėmė verslu, 1919–1928 m. buvo Baltic State Financial Corp. banko pirmininku. Dalyvavo išeivių veikloje: priklausė Susivienijimo lietuvių Amerikoje ir Amerikos lietuvių tautinės sandoros organizacijoms (1920–1925 m. buvo išrinktas pastarosios draugijos centrinės valdybos iždininku). Bandė telkti įvairiuose kraštuose gyvenančius tautiečius atkurti Lietuvos valstybingumą.
1922 m. atvyko į Lietuvą ir šalies miestuose skaitė paskaitas. Kadangi skelbė Mažosios Lietuvos prisijungimo prie Lietuvos Respublikos idėjas, tuo metu Klaipėdą valdžiusi prancūzų valdžia jam uždraudė kalbėti susirinkimuose. Dalyvavo Klaipėdos sukilime, Vyriausią Mažosios Lietuvos gelbėjimo komitetą parėmė apie dviejų milijonų markių auka.
Nesėkmingai bandė įkurti verslą Klaipėdoje, todėl turėjo grįžti į JAV. Didžiosios ekonominės krizės metu stipriai nukentėjo finansiškai ir vėliau gyveno vargingai.
KAA Gent (moterys)
KAA „Gent“ – Belgijos futbolo klubas iš Gento. Šis straipsnis apie klubo moterų ekipą. Dar žinoma AA Gent Ladies bei Gent W pavadinimais.
Istorija
1996 m. buvo suformuota KSK Cercle Melle Dames ekipa, kuris eilę metų rungtyniavo žemesnės pakopos pirmenybėse.
2011 m. radosi Melle Dammes, kuri rungtyniavo antroje pakopoje.
2012 m. prisijungė prie KAA Gent klubo sistemos. Nuo 2015–2016 m. sezono rungtyniavo Superlygoje.
Sezonai
Šaltiniai: Soccerway ir RSSSF duomenų bazė.
Bobbysocks
„Bobbysocks“ – Norvegijos duetas, 1985 m. Eurovizijos nugalėtojos. Grupė įkurta 1983 m.
1985 m. duetas laimėjo Eurovizijos dainų konkursą su daina „Let it Swing“, vėliau daina užėmė pirmąją vietą Norvegijos topuose. 1988 m. duetas iširo, bet grupės narės periodiškai rengia koncertus drauge.
Igor Milošević
Igor Milošević (sulietuvintai Igoris Milošėvičius g. 1986 m. balandžio 14 d. Belgrade) – profesionalus Graikijos krepšininkas, kilęs iš Serbijos. Krepšininko ūgis yra 1,93 m. Rungtyniauja įžaidėjo, bei atakuojančio gynėjo pozicijose.
Karjera
Profesionalaus krepšininko karjerą I. Miloševičius pradėjo 2003 metais Graikijos klube Salonikų „Iraklis“. 2005–2008 metais įžaidėjas vilkėjo Belgrado „Crvena Zvezda“ komandos marškinėlius, o praėjusį, 2008–2009 sezoną tapo Pirėjo „Olympiacos“ komandos nariu. 2009–2010 metų sezoną pradėjo Atėnų „Maroussi“ komandoje, tačiau 2010 m. sausio 24 d. sukirto rankomis su Vilniaus "Lietuvos Ryto" komanda, su kuria pasirašė pusantrų metų sutartį su galimybe ją pratęsti dar vienam sezonui. 2010 m. gruodžio 30 d. krepšininkas buvo atleistas.
2010 m. gruodžio 31 d. pasirašė sutartį su Turkijos Trabzono "Trabzonspor" klubu.
Graikijos rinktinė
2004 metų Europos jaunių (iki 18 metų) čempionate I. Miloševičius atstovavo Graikijos rinktinei. Šios rinktinės marškinėlius Belgrade gimęs krepšininkas vilkėjo ir 2006 metų Europos jaunimo (iki 20 metų) pirmenybėse.
Kazys Zubauskas
Kazys Zubauskas (1885 m. balandžio 16 d. Joniškis, Rusijos imperija – 1942 m. vasario 5 d. Sibiras) – Lietuvos politinis bei visuomenės veikėjas.
Biografija
1901 m. baigė Joniškio pradžios mokyklą. Vėliau išvyko į Rygą, mokėsi Rygos miesto mokykloje. 1904 m. grįžo į Joniškį, dirbo sekretoriumi, bendradarbiavo lietuviškoje spaudoje. Nuo 1907 m. dirbo Kuršėnų miškų urėdijoje. Pirmojo pasaulinio karo metais buvo išvykęs į Rusiją, dirbo Rusijos lietuvių tremtinių organizacijose. Karui baigiantis sugrįžo į Lietuvą. Dirbo miškotvarkininko darbą Akmenėje, Kuršėnuose.
1919 m. išrinktas Kretingos valsčiaus ir apskrities tarybos nariu, kurį laiką ėjo Kretingos apskrities valdybos pirmininko pareigas.
1920 m. rugsėjo 12 d. – 1922 m. lapkričio 13 d. Steigiamojo Seimo atstovas, mandato atsisakius K. Lekeckui. Nepartinis. Kadencijai pasibaigus vertėsi advokato praktika. Panemunės jachtklubo pirmininkas.
1941 m. birželio 14 d. su žmona, sūnumi ir seserimi suimtas, Kauno geležinkelio stotyje atskirtas nuo šeimos ir ištremtas į Sibirą. Žuvo lageryje.
Demersinė zona
Ežeruose demersinė zona yra išsyk virš bentoso zonos ir yra dalis žymiai didesnės profundinės zonos.
Demersinėje zonoje ir prie pat dugno gyvenančios žuvys – demersinės žuvys.
Padratvinis
Padratvinis – kaimas Kelmės rajono savivaldybėje, 4 km nuo Liolių.
Budistų kalendorius
Budistų kalnedorius naudojamas „pietinėse budistinėse šalyse“ (Šri Lanka, Mianmaras, Tailandas) ir mūsų eros laiką pradeda skaičiuoti nuo Sidhartos Gautamos mirties (544 m. pr. m. e.).
Mahavidjos
thumb|200px|Dašamahavidjos. XIX a. piešinys
Sorbistikos institutas
200px|thumb|right|[[Pawoł Nedo|Pavolas Nedas (1908–1984)]] Sorbistikos institutas (sorb. Institut za sorabistiku) – aukštoji mokslo įstaiga, priklausanti Leipcigo universiteto Filologijos fakultetui. Sorbistikos instituto užduotis – tirti sorbistiką, mokslinį dalyką, skirtą vakarų slavų tautai sorbams, jų kultūrai, literatūrai, istoriniams, etnologiniams ir visuomeniniams klausimams, aukštutinių ir žemutinių sorbų kalboms bei tarmėms.
Mahavidjos
Mahavidjos ( „didžiosios išmintys“) – dievo Šivos moteriškosios energijos (šaktės), vaizduojamos kaip deivės, pagal hinduizmo atmainos šaktizmo pasaulėžiūrą.
Sorbistikos institutas
Institutas buvo įsteigtas 1951 m. sorbų rašytojo Michalo Navkos iniciatyva. Pradžioje vadinosi Sorbų institutu. Institute buvo dvi sekcijos: istorijos ir kalbos bei literatūros. Iki 1964 m. pirmasis instituto direktorius buvo sorbų folkloristas ir visuomenininkas Pavolas Nedas. Kitus 30 metų iki 1992–ųjų instituto direktoriaus pareigas ėjo sorbų profesorius, slavistas Haincas Šusteris-Ševcas. Nuo 1967 iki 1982 m. Sorbistikos institutas kasmet vasarą organizuodavo tarptautinius Sorbų kalbų ir Lužicos kultūros kursus. Po 1968 m. VDR aukštojo mokslo reformos Sorbų institutas buvo pavadintas Sorbistikos institutu.
Ažurėdis
Ažurėdis – buvęs viensėdis Švenčionių rajono savivaldybėje, 9 km į šiaurės vakarus nuo Pabradės.
Sorbistikos institutas
Šiuo metu Sorbistikos institutas yra vienintelė universitetinė įstaiga, ruošianti aukštąjį išsilavinimą turinčius sorbistus. Sorbų instituto absolventai gauna humanitarinių mokslų bakalauro, pedagogikos bakalauro, humanitarinių mosklų magistro ir pedagogikos magistro laipsnius. Institute dėstoma sorbų kalbomis.
Mahavidjos
Puranose teigiama, kad Šiva neleido Sati vykti į aukojimą, surengtą jos tėvo Dakšos. Tuomet iš Sati akių išsiveržė 10 dašamahavidjų (दशमहाविद्या = daśamahāvidyā-):
Kiekviena turi mantrą, kurią rečituojant ir vizualizuojant, išsivaduojama iš samsaros ir nirvanos dualizmo. Mokymas apie mahavidjas paplito Indijoje nykstant budizmui – tada budistinės deivės persipynė su hinduistinėmis.
Sorbistikos institutas
Vykdydamas savo veiklą Sorbistikos institutas bendradarbiauja su 1992 m. įkurtu Sorbų institutu.
Dabartinis Sorbistikos instituto direktorius – Edvardas Vornaras.
Širdinis riešutmedis
Širdinis riešutmedis (Juglans ailantifolia) – riešutmedinių (Juglandaceae) šeimos, riešutmedžių (Juglans) genties lapus metantis medis.
Morfologija
Laja plačiai rutuliška. Žievė lygi, pilka, žemutinėje liemens dalyje sueižėjusi. Ūgliai apvalūs, rudi, stori, plaukuoti. Lapai sudėtiniai, neporomis plunksniški, 40–60 (100) cm ilgio, sudaryti iš 11–15 plačiai elipsiškų arba net širdiškų, pjūkliškai dantytais kraštais, trumpai nusmailėjusių, plaukuotų lapelių. Lapeliai 6–12 (18) cm ilgio, 3–6 cm pločio, trumpakočiai. Rudenį lapai gelsta ir krinta, dažniausiai atskirai koteliai ir lapeliai. Vienanamis. Kuokeliniai žiedai, žirginiuose, piesteliniai po 8–12 kekėse. Žydi gegužės pabaigoje – birželio pradžioje. Vaisiai kiaušiniški, rusvai žali, gausiai plaukuoti, prinoksta rugsėjo pabaigoje ir tuoj nukrinta. Kevalas pilkai rusvas, kiek suplotas, širdiškas, plonas, nusmailėjusia viršūne, beveik lygiu, kiek banguotu paviršiumi. Dauginasi sėklomis ir ataugomis.
Mediena kieta, patvari, gražios tekstūros.
Matmenys
Auga lėtai. Įprastai užauga 15–20 m aukščio. Kamieno skersmuo 0,6 m.
Augavietės
Lietuvoje auginamas parkuose kaip dekoratyvinis medis. Auga gerai, dera, vaisiai užauga brandūs. Šalčiams gana atsparus. Tinkamas auginti grupėmis, pavieniui ir masyvais. Geriausiai dauginti nuo vietinių medžių surinktais vaisiais.
Paplitimas
Kilęs iš Japonijos, paplitęs Kurilų salose, Sachaline. Lietuvoje retokas. Seniausi medžiai Lietuvoje rasti Alšėnuose ir Rudmenoje.
Panaudojimas
Mediena naudojama baldų gamyboje, apdailai. Kevalai naudojami meno dirbiniams gaminti. Žievė, lapai, vaisiai naudojami liaudies medicinoje. Žieduose gausu nektaro. Vertinamas dėl skanių, palyginti plonu kevalu vaisių.
Ziabkos
Ziabkos – kaimas šiaurės Baltarusijoje, 40 km į šiaurės rytus nuo Gluboko, prie geležinkelio Maladečina–Polockas. Apylinkės centras. Yra biblioteka, kultūros namai, pradinė mokykla.
Istorija
XIX a. buvo miestelis ir dvaras, Dysnos apskrities Prazarokų valsčiaus Ziabkų seniūnijos centras.
Chimezie Metu
Čimezis Metu (, g. ) – Nigerijos ir JAV krepšininkas, žaidžiantis NBA lygoje besivaržančioje Finikso „Suns“ komandoje.
2018 m. birželio 21 d. Č. Metu 49-uoju šaukimu 2018 m. NBA naujokų biržoje pašaukė San Antonijo „Spurs“. 2020 m. lapkričio 28 d. Metu pasirašė sutartį su Sakramento „Kings“.
Gimęs Los Andžele, pirmuosius gyvenimo metus praleido Kalifornijoje, o būdamas šešerių su tėvu persikėlė į Nigeriją. Kitus šešerius metus jis ten gyveno ir žaidė futbolą.
Tas prakeiktas šarvuotas traukinys
Tas prakeiktas šarvuotas traukinys – 1978 m. sukurtas filmas, 1967 m. amerikiečių filmo „The Dirty Dozen“ laisva interpretacija. JAV šis filmas buvo pavadintas „Negarbingi šunsnukiai“ ir sulaukė ypatingo dėmesio 2009 m., kuomet juostą tokiu pačiu pavadinimu sukūrė Quentin Tarantino. Nors Tarantino filmas nėra šio filmo perdirbinys, tarp jų yra keletas sąsąjų, pvz., aktorius Bo Svenson vaidino abejuose filmuose.
Turinys
1944 m., Prancūzija. Grupė nuteistų amerikiečių kareivių vežama į įkalinimo vietą, tačiau patenka į pasalą. Nuteistiesiems pavyksta pabėgti ir jie nusprendžia pasiekti Šveicarijos sieną. Kelyje jiems tenka kovoti su vokiečiais, kol susiduria į priešo užnugarį pasiųstais britų žvalgais. Neišsiaiškinus kas yra kas, įvyksta susišaudymas ir žvalgai žūva. Dezertyrai atsiduria pas partizanus, kur atvykęs britų karininkas juos demaskuoja. Nepaisant to, būrio vadas leitenantas Ygeris įtikina karininką vietoj žuvusių žvalgų užduotį užpulti šarvuotą traukinį patikėti jiems...
Azerbaidžano futbolo varžybos 2017–2018 m.
Finalo rungtynės
---
Pusfinalio rungtynės
Gabala – Neftçi ---
-- ---
Baku „Keşlə“ – Sumqayıt ---
- ---
Veisiejis (Ančia)
left|120px
Veisiejis arba Naudoris – ežeras Lietuvoje, Lazdijų rajone, Veisiejų miesto šiauriniame pakraštyje. Ežeras netaisyklingo trikampio formos su nutįsusiomis į pietvakarius ir pietus 2 įlankomis. Ežero ilgis iš pietvakarių į šiaurės rytus – 1,06 km, plotis – iki 1,06 km. Altitudė 112,1 m. Krantai aukšti, šiaurėje apaugę mišku. Šiaurėje įteka Vernijo upelis iš Vernijo ežero. Pietuose ežeras jungiasi 55 m protaka su Ančios ežeru, eina kelias. Anksčiau Veisiejo ežeras buvo laikomas Ančios ežero šiaurine dalimi.
Bengo provincija
Bengo provincija  – provincija vakarų Angoloje. Ribojasi su Atlanto vandenynu, Zairo, Uižės, Šiaurės Kvanzos, Pietų Kvanzos ir Luandos provincijomis. Administracinis centras – Kašitas.
Istorija
Provincijos teritorija nuo senų laikų buvo apgyvendinta mbundu etninės grupės, kuri čia apie XV a. sukūrė savo valstybę Ndongo. Nors ji aktyviai priešinosi portugalų kolonizacijai, XVII a. viduryje buvo prijungta prie Portugalijos Vakarų Afrikos ir valdoma iš Luandos miesto. Ši portugalų kolonija kitaip dar buvo vadinama Angolos karalyste.
Šiuolaikinė provincijos teritorija sudaryta 1980 m. atskyrus nuo Luandos provincijos. Šiuo metu daugumą gyventojų provincijoje sudaro mbundu atstovai.
Geografija
Provincijos teritorijoje gausu nedidelių ežerų, o vandenyno pakrantėje – lagūnų (Pangila, Ibendoa, Ulua do Sungis). Taip pat yra Kisamos nacionalinis parkas ir Kibindos miško draustinis.
Savivaldybės
Provincija padalinta į 8 savivaldybes:
Padriežiškės
Padriežiškės – kaimas Prienų rajono savivaldybėje, 5 km nuo Jiezno.
Devybhagavatapurana
Devybhagavatapurana, dar žinomas kaip Šrymad Devybhagavatam – šaktistinis šventasis tekstas (purana), skirtas deivei Šaktei (Devei). Tai viena iš didžiųjų hinduistų puranų (mahapuranų), nors kitur priskiriama prie mažųjų puranų. „Devybhagavatapuranoje“ Šaktė aprašoma kaip Bhuvanešvarė (pasaulio valdovė).
Sukurta maždaug IX–XIV amžiuje. Tekstas suskirstytas į 12 skyrių, sudarytas iš 18 000 posmų. I–VI puranos dalyse pateikiamas įvairių mitų, metafizinių ištarmių bei bhaktinių tekstų mišinys. Devė aukštinama kaip praamžė tikrovė, visatos pradmuo, tiek beformė, tiek su forma, tiek nekintanti, tiek kintanti. Metafizinė Devės samprata daugiausia perteikta VII–IX dalyse, ypač tekste, vadinamame „Devygyta“, kuris paveiktas „Bhagavadgytos“. X–XII dalyse aptariama kosmologija, etiniai, liturginiai nurodymai.
Leonidas Pasečnikas
Leonidas Ivanovičius Pasečnikas (,, g. 1970 m. kovo 15 d.) – separatistinės Luhansko Liaudies Respublikos lyderis. Anksčiau, 2014–2017 m., jis ėjo respublikos valstybės saugumo ministro pareigas.
Biografija
Pasečnikas baigė Donecko karinį-politinį koledžą ir dirbo Ukrainos saugumo tarnyboje (UST) Luhansko srityje būrio, kovojančio su kontrabandos operacijomis, viršininku ir Stachanovo rajono būrio viršininku. 2006 m. rugpjūčio 15 d. išgarsėjo tuo, kad Izvarynės pasienio kontrolės punkte sulaikė didelį kiekį kontrabandos (1,94 mln. JAV dolerių ir 7,24 mln. Rusijos rublių), kartu iš principo atsisakydamas kyšio.
2007 m. kovo mėn. UST pulkininkas leitenantas Pasečnikas iš Ukrainos prezidento Viktoro Juščenkos rankų gavo medalį už karinę tarnybą Ukrainai „už sąžiningumą ir profesionalumą atliekant tarnybines pareigas“.
2014 m. jis stojo į prorusiškų separatistų pusę ir 2014 m. spalio 9 d. tapo pasiskelbusios valstybės Luhansko Liaudies Respublikos (LLR) valstybės saugumo ministru.
2017 m. lapkričio 21 d. Luhansko centre ginkluoti vyrai su nepažymėtomis uniformomis užėmė pozicijas, o tai atrodė kaip kova dėl valdžios tarp respublikos vadovo Igorio Plotnickio ir (Plotnickio atleisto) LLR paskirto vidaus reikalų ministro Igorio Korneto. Po trijų dienų separatistų interneto svetainėje buvo paskelbta, kad Plotnickis atsistatydino „Dėl sveikatos. Daugybinės karo žaizdos, sprogimų padariniai padarė savo“. Tinklalapyje buvo teigiama, kad Pasečnikas paskirtas laikinai einančiu vadovo pareigas „iki kitų rinkimų“. Rusijos žiniasklaida pranešė, kad Plotnickis 2017 m. lapkričio 23 d. pabėgo iš nepripažintos respublikos į Rusiją. Lapkričio 25 d. LLR 38 narių Liaudies taryba vienbalsiai pritarė Plotnickio atsistatydinimui. 2017 m. lapkričio 25 d. Pasečnikas pareiškė, kad laikosi Minsko susitarimų, teigdamas: „Respublika nuosekliai vykdys pagal šiuos susitarimus prisiimtus įsipareigojimus“. 2018 m. kovo 30 d. Pasečnikas pareiškė: „Mūsų patirtis gali padėti visiems Ukrainos regionams galiausiai įgyti laisvę ir nepriklausomybę, o tada mes kartu galėsime paskelbti naująją Ukrainą, kurioje laisvai gyvens įvairių tautybių ir kultūrų atstovai.“ (2019 m. vasarą susitikdamas su žmonėmis, gyvenančiais LLR kontroliuojamoje teritorijoje) Pasečnikas pareiškė: „Tai yra labai svarbu: Tai nereiškia, kad mes grįšime atgal į Ukrainą. Tai vienintelis būdas sustabdyti šią beprotybę, šį karą. Turėtumėte suprasti, kad mes, kaip suvereni valstybė, būsime valstybė valstybėje – toks bus mūsų ypatingas statusas“.
2021 m. gruodžio 6 d. Pasečnikas tapo Rusijos valdančiosios partijos „Vieningoji Rusija“ nariu. „Vieningosios Rusijos“ pirmininkas Dmitrijus Medvedevas per metinį partijos suvažiavimą Maskvoje asmeniškai įteikė jam partijos bilietą.
2022 m. kovo 27 d. Pasečnikas pareiškė, kad Luhansko Liaudies Respublika artimiausiu metu gali surengti referendumą dėl prisijungimo prie Rusijos.
Audi 80 B2
right|thumb|250px|Audi 80 B2 [[1978–1984 ]] Audi 80 B2 – antros Audi 80 kartos automobilis, gamintas nuo 1978 iki 1986 metų. Buvo du kėbulo tipai: kupė ir sedanas. right|thumb|250px|Audi 80 B2 [[1984–1986 ]]
Istorija
1978 metais Europoje Audi 80 buvo pervesta ant platformos B2 (Type 81), o 1979 metais Šiaurės Amerikoje. Audi tęsė gamyba su pavadinimu „80“ Europoje, bet Šiaurės Amerikoje pradėta automobilį žymėti kaip Audi 4000/4000S. Kėbulo dizainas 80 B2 iš pradžių buvo gaminamas pagal Claus Luthe, bet po jo išėjimo iš Audi į BMW, dizainas buvo pilnai pakeistas pagal Giorgio Giugiaro. Nors daugiausia buvo užsakomas 4-duris modelis, buvo gaminamas ir 2-duris Audi 80 modelis. Modeliai su universalo tipo kėbulu (Avant) nebuvo gaminami, šią nišą užėmė Volkswagen Passat.
Europoje Audi 80 buvo standartinio gaminimo, kartu su tuo, vėliau, 1984 metais, buvo išleista Audi 90, pristatanti su savim didesnio galingumo Audi 80 variklį su didelės kokybės pridedamais parametrais ir turėjusią du 5-cilindrius I5 variklius turinčius 115 AG ir 136 AG galios ir 2,2 l. darbinį tūrį, kuris vėliau padidėjo iki 2,3 l., ar 75-galius I4 turbodyzelinius variklius, paskutinis taip pat buvo priimtas ir Audi 80. Audi 90 buvo varoma priekiniais (Typ 81) ir visais ratais (Typ 85). Audi 90 su 2,2 l. varikliu turėjo ABS. Išskyrus tai, Audi 90 turėjo elektrinius langus, liuką, žibintų apsaugas, kondicionierių ir Kruiz kontrolę.
B2 sedanai Europoje buvo gaminami iki 1986 metų pabaigos, ir iki 1987 metų kitose pasaulio šalyse; Audi Coupé ant šios platformos išliko iki 1988 metų, iki tol kol buvo pakeista kito modelio. Audi Coupé turi daug bendrų kompenentų ir formą originalaus Audi Quattro kėbulo.
Nuo 1984 modelio metų, Audi B2 platformoje padarė du pakeitimusе, galiniai žibintai dabar priminė tuos, kuriuos turėjo Audi 100 Type 44 (Audi 100 C3), taip pat pasikeitė priekinis ir galinis bamperiai ir priekiniai žibintai.
1983 metais Didžiojoje Britanijoje buvo pristatyta Audi 80 Sport, Audi 80 GTE pagrindu. Speciali jubiliejinė versija Audi 4000CS quattro buvo gaminta 1985, 1986 ir 1987 modelio metais.
Beveik visi modeliai turėdavo tokias raides kaip CC, CD, L, LS ir t. t.
Žemiau yra pateiktos jų reikšmės
MODELIAMS IKI 1984 metų
C – Bazinis 1982 modelis, be jokios prabangos elementų, 1.3L 4 cilindrų variklis
CL/GLD – Pradėtas gaminti nuo 1982 metų, ėjo su 1.3L arba 1.6L 4 cilindrų varikliais
GL – Pristatytas 1982 metais, nerūdijančio plieno kėbulas, anti-shock sistema, 5 greičių pavarų dėžė, aksomo apdaila. Ėjo su 1.6L 4 cilindrų varikliu, kurio galia būdavo 75AG arba 85AG
CD/CD Diesel – Pirmieji modeliai išėjo 1982–1983 metais su 1.9L 5 cilindrų varikliu. Šie, pirmieji CD modeliai turėjo dar ir kitą pavadinimą – Audi 80 CD5S. Buvo išleista apie 31000 vienetų. 1984 metais atsirado nedidelių pakeitimų CD/CD Diesel modeliams – atsirado 2.0L 5 cilindrų varikliai, šie modeliai turėjo dar ir kitą pavadinimą – Audi 80 CD5E. Šio, patobulinto modelio variantų buvo išleista vos 6500. Audi 80 CD/CD Diesel pati paprasčiausia komplektacija buvo veliūrinis salonas su reguliuojamais galvos atlošais, nerūdijančio plieno juostelės ant buferių, priekinių žibintų apiplovimas, 5 pavarų greičių dėžė ir lengvo lydinio ratlankiai.
GLE – Buvo gaminami 1978–1981 metais. Ėjo su 1.6L 4 cilindrų varikliu. Į standartinė komplektaciją įėjo lengvo lydinio ratlankiai. Po 1982 metais Audi 80 GLE pakeitė Audi 80 GTE.
GLS – Buvo gaminami 1978–1981 metais. Nerūdijančio plieno kėbulas, anti-shock sistema, 5 greičių pavarų dėžė, aksomo apdaila. Ėjo su 1.6L 4 cilindrų 75AG arba 85AG varikliu. 1982 metais Audi 80 GLS pakeitė Audi 80 GL.
GTE – Pristatytas 1982 metais, turėjo priekinį ir galinį spoilerius, lengvo lydinio ratlankius. Ejo su 1.8L 4 cilindrų varikliu.
L/LD – 1978–1981 modelis. Ėjo su 1.3L 4 cilindrų varikliu. 1982 metais Audi 80 L/LD pakeitė Audi 80 CL.
LC – modelio metai nežinomi, ėjo tik su standartine komplektacija, 1.3L 4 cilindru varikliu. Kėbulas – 2-ų durų.
LS – 1978–1981 modelis. Ėjo su 1.3L arba 1.6L 4 cilindrų varikliu. 1982 metais Audi 80 LS pakeitė Audi 80 CL.
Quattro – Typ81 modelis. Varomas visais 4 ratais, ėjo su 2.2L 5 cilindrų varikliu 136AG. Buvo pristatytas 1983 metais. Turėjo 5 greičių pavarų dėžę, galinį spoilerį, dvigubą išmetimo vamzdį (exhaust'ą). 1985 metais išėjo modelis su 4 cilindrų 115AG varikliu.
SC – Typ81 modelis. Tamsinti langai, juodi langų rėmai, aksomo apdaila. Audi 80 SC buvo pradėti po pirmųjų Audi 80 „facelift“ modifikacijos modelių pasirodymo. Ėjo su 1.6L arba 1.8L 4 cilindrų varikliu.
MODELIAMS NUO 1984 METŲ CC/CC TD (CC Turbo Diesel) – pradėjo gaminti 1985 metais. Jis pakeitė savo pirmataką Audi 80 CL/SC. Audi 80 CC/CC TD ėjo su 1.6L arba 1.8L 4 cilindrų varikliu.
CD/CD TD (CD Turbo Diesel) – įvestas 1985 metais. Ėjo su 4 arba 5 cilindrų varikliais, kurie taip pat buvo dedami į Audi 90. Be to, šis CD/CD TD modelis buvo prabangus, nes turėjo daug privalumų, pavyzdžiui, centrinis užraktas.
CE – Pradėjo gamint 1985 m. Bazinėj komplektacijoje buvo žaliai tonuoti (tamsinti) langai, centrinis užraktas, aukštesnės kokybės radija, kupė tipo durys. Ėjo su 1.6L arba 1.8L 4 cilindrų varikliu.
CS – Modelis tiekiamas tik Nyderlanduose, nuo 1985 metų. Bazinė komplektacija: priekinis spoileris, žaliai tonuoti (tamsinti) langai, rūko žibintai, centrinis užraktas ir odinis vairas. Ėjo su 1.6L arba 1.8L 4 cilindrų varikliu.
GT/GTD – Pradėtas gaminti 1985 metais. Sportiška ir tuo pačiu prabangi versija. Bazinė komplektacija galėjo pasigirti galiniu spoileriu, atviromis galvos atramomis, juodais langų rėmais, sportinėmis sėdynėmis ir specialia, smūgius „sugeriančia“ sistema.
GTE – 1985 metais pradėtas gaminti modelis, kuris pakeitė savo pirmtaką. Pasižymėjo priekiniu ir galiniu spoileriais, lengvo lydinio ratlankiais. Ėjo su 1.8L 4 cilindrų varikliu.
Quattro – Typ81 modelis. Varoma 4 ratais, ėjo su 2.2L 5 cilindrų 136AG varikliu. 1985 metais atsirado modelis su 4 cilindrų 115AG varikliu.
Dažnai 1984–1986 Audi 80 B2 modelius liaudyje vadinama „perechodais“ (rus. переход). Jie buvo taip vadinami todėl, jog tai buvo pereinamasis modelis, kurio gamyba truko tik 3 metus.
Po automobilio bagažinės dangčiu yra lipdukas, nurodantis modifikacijas, spalvą ir kitus svarbius duomenis. Jame surašyti kodai „Options“ skiltyje nurodo specifines modelio modifikacijas.
Padrujys
Padrujys – kaimas Anykščių rajono savivaldybėje, 9 km nuo Troškūnų.
Darinė (Pabradė)
Darinė – buvęs viensėdis Švenčionių rajono savivaldybėje, 1 km į rytus nuo Gaspariškių, prie pat sienos su Baltarusija.
Irisbus
thumb|right|Irisbus Citelis [[Vokietija|Vokietijoje|250px]]
Istorija
Irisbus įkurta 1999 FIAT, Iveco ir Renault sausį. Tų pačių metų pabaigoje Irisbus nusipirko Ikarus kompaniją. Nuo 2001 100% Irisbus akcijų valdo FIAT koncernui priklausanti IVECO kompnija. Pagrindinė Irisbus būstinė yra Lione, Prancūzijije, taip pat biurai Turine, Italijoje, Votforde, Anglijoje bei Mainze, Vokietijoje.
Irisbus Lietuvoje
Irisbus autobusų yra ir Lietuvoje, daugiausiai jų turi Raseinių autobusų parkas, vieną turi Jonavos autobusų parkas. 2010 metų vasarą Lietuvos autobusų parkai išbandė dyzelinį Irisbus Crosway bei gamtinėmis dujomis varomą Irisbus Citelis.
Statybinės atliekos
miniatiūra|250px|right|Statybinių atliekų surinkimas į konteinerį miniatiūra|250px|right|Didmaišis su izoliacinės medžiagos atliekomis miniatiūra|250px|right|Statybinės šiukšlės prie renovuojamo pastato
Statybinės atliekos – tai statybos ir griovimo metu susidarančios įvairių statybinių medžiagų atliekos: betonas, plytos, mineralinė, akmens ir stiklo vata, gipso ir izoliacinės medžiagos, ruberoidas, plastikas, stiklas, pakuočių popierius ir kartonas, sukietėję dažai ir lakai, jais dengti paviršiai, keramikos gaminiai, šiferis, putų polistirolas, statybiniai blokeliai, linoleumas ir kitos grindų dangos, medienos gaminių dalys, namų ūkio santechnikos įrenginiai (vonios, kriauklės, praustuvai ir kt.).
Lietuvoje galioja LR aplinkos ministerijos 2006 m. gruodžio 29 d. Nr. D1-637 nutarimu patvirtintos „Statybinių atliekų tvarkymo taisyklės“.
Smulkios atliekos
Statybinės atliekos, susidarančios atliekant smulkius patalpų statybos (griovimo) ar remonto darbus, kuriems vykdyti teisės aktų nustatyta tvarka nėra privalomas statybos leidimas ar rašytinis pritarimas statinio projektui, paprastai atsiduria bendrame komunalinių atliekų sraute. Tokias atliekas draudžiama mesti į mišrių komunalinių ar pakuočių atliekų konteinerius ar palikti šalia jų. Šios atliekos turi būti pristatomos į ddidelių gabaritų atliekų surinkimo aikšteles.
Vidutinės ir stambios atliekos
Vidutinių ir stambių įmonių statybines ir griovimo atliekas, kurios susidaro statant, rekonstruojant, remontuojant ar griaunant statinius, kai tokiems darbams reikalingas statybos leidimas ar rašytinis pritarimas statinio projektui, tvarko atliekų tvarkytojai, nustatyta tvarka turintys teisę teikti tokių atliekų tvarkymo paslaugas, vadovaujantis Lietuvos Respublikos aplinkos ministro įsakymu patvirtintomis Statybinių atliekų tvarkymo taisyklėmis, pagal individualias sutartis. Tokiais atvejais privaloma sudaryti sutartį su statybines atliekas renkančia įmone, kuri už nustatytą mokestį šias atliekas pristato į regioninį sąvartyną. Atliekų savininkas gali ir pats pristatyti statybines atliekas į sąvartyną, sumokėdamas nustatytą mokestį.
Pavojingos atliekos
Statybinės ir griovimo atliekos, užterštos pavojingomis atliekomis, pvz. šiferis ar kitos asbesto turinčios atliekos, privalo būti atskirtos nuo kitų komunalinių atliekų jų susidarymo vietoje, sudėtos į patvarius maišus ar dėžes. Jos priimamos regioniniame sąvartyne už nustatytą mokestį.
Atliekų išvežimas
Statybinių atliekų surinkimo ir išvežimo paslaugomis naudojasi statybos rangovai, pramonės įmonės, bendrovės, atliekančios savo biuro patalpų remontą, renovaciją, taip pat gyventojai, sukaupę didelį kiekį tokių atliekų. Tokioms atliekoms kaupti paprastai pastatomi įvairaus dydžio konteineriai, kurie yra pritaikyti atliekas krauti rankomis ir mechanizuotai. Naudojant konteinerius, darbo vieta lieka tvarkinga ir švari, nereikia papildomai rūpintis atliekų perkrovimu iš kaupimo vietos į talpas išvežti, išvengiama transportavimo problemų. Specializuotos bendrovės gali išvežti statybines atliekas iš pramonės ir statybos objektų ypač dideliais kiekiais. Atliekoms rinkti ir pervežti naudojamos įvairaus dydžio talpyklos:
Veliuonis
Veliuonis – ežeras Lietuvoje, Lazdijų rajone, 6,5 km į pietus nuo Šventežerio miestelio. Ežero ilgis iš šiaurės į pietus – 0,52 km, plotis – iki 0,17 km. Altitudė 125,5 m. Krantai aukšti, tik pietinis krantas žemas. Iš vakarų prieina Mikelionio miškas. Rytinėje pakrantėje plyti dirbami laukai. Šiaurėje įteka V-1 upelis iš netoliese telkšančio Prapunto ežero, o pietuose išteka S-1 upelis į Sparto ežerą (Baltosios Ančios baseinas).
Vandenvardis Veliuõnis kildinamas nuo žodžio vėlė, velė („mirusiojo dvasia“).
Antonovo oro uostas
Antonovo oro uostas  – tarptautinis krovininis oro uostas Ukrainoje, įsikūręs, Kijevo priemiestyje Hostomelyje. Oro uosto statybos prasidėjo 1959 m., o komercinės transporto paslaugos teikiamos nuo 1989 m. Oro usoitas sertifikuotas pagal ICAO I kategoriją. Iki XXI a. pradžios vadintas tik „Hostomelio" oro uostu.
Oro uostą valdo „Antonov“ dukterinė kompanija „Antonov Airlines“. Jį, kaip krovininį taip pat naudojo ir Ukrainos karinės oro pajėgos. Šiame oro uoste iki jo sunaikinimo buvo laikomas didžiausias pasaulyje krovininis lėktuvas Antonov An-225.
Psichrosfera
Psichrosfera (iš 'šaltas') – vandens sluoksnis vandenyne, kurio temperatūra apie 4° C. Sluoksnis prasideda 100–700 m gylyje. Užpildo visų vandenynų giliąsias dalis nuo ašigalių iki pusiaujo.
Šis sluoksnis susiformuoja todėl, kad šios temperatūros vanduo turi didžiausią tankį ir grimzta į dugną. Šią temperatūrą vanduo įgauna poliarinėse vandenynų dalyse, ten jis atvėsta, grimzta gilyn ir palei dugną teka link pusiaujo. Šaltame vandenyje gerai tirpsta dujos, todėl jis turi nemažai ištirpusio deguonies. Su šaltu nuo polių sklindančiu vandeniu keliaujantis deguonis prieinamas giliavandeniams vandenynų organizmams, pvz., bentosui.
Marija Amalija Ketler
Marija Ana Amalija Ketler (1663 m. birželio 12 d., Mitava – 1711 m. birželio 16 d., Vailmiunsteris) – Kuršo princesė iš aristokratiškos Ketlerių giminės, ištekėjusi Hesen-Kaselio landgrafienė. Švedijos karaliaus Frederiko I motina.
Biografija
Amalija buvo Kuršo hercogo Jokūbo Ketlerio (1610–1662) ir jo žmonos Luizos Šarlotės Brandenburgės duktė.
1673 m. gegužės 21 d. Kaselyje ji ištekėjo už landgrafo Karolio Hesen-Kaselio (1654–1730). Pradžioje Amalija buvo sužadėta su Karolio vyresniuoju broliu, Vilhelmu VII, kuris mirė būdamas 19 metų per kavalerijos žirgų lenktynėse Paryžiuje.
Amalijos nurodymu Kaselyje buvo įkurtas parkas Karlsaue su baseinu iš marmuro, kuriame žymus Promos skulptorius Pjeras Etjenas Mono (1657–1733) išraižė reljefą, vaizduojantį Mariją Amaliją. Amžininkų atsiminimuose princesė išliko pamaldi, nereikli ir jautri kitiems žmonėms. Kartu su savo sūnumi Maksimilijonu 1699 metais įsigijo Zenzenšteino pilį. Palaidota Kaselio Šv Martyno bažnyčioje.
Vadim Korobov
Vadim Korobov (g. 1997 m. liepos 6 d.) – Lietuvos kanojininkas, Europos čempionatų medalininkas.
Biografija
2014 m. jaunimo vasaros olimpinės žaidynėse Korobov iškovojo sidabrą kanojų sprinto varžybose. 2018 m. Europos jaunimo čempionate pelnė aukso ir bronzos medalius.
Papiškės (Švenčionys)
Papiškės – buvęs viensėdis Švenčionių rajono savivaldybėje, 6 km į šiaurės rytus nuo Pabradės.
Juozas Žebrauskas (1888)
Juozas Žebrauskas (g. 1888 m. spalio 2 d. Kremblių dvaras, Pašvitinio valsčius, Šiaulių apskritis, Rusijos imperija – (?) – Lietuvos politinis bei visuomenės veikėjas.
Biografija
Vaikystėje sunkiai sirgo, dėl ligos neteko kairės kojos. Siuvėjo amato mokėsi Mintaujoje. 1912 m. apsigyveno Žeimelyje, 1913 m. persikėlė į Joniškį. 1918 m. lapkričio 18 d. išrinktas į Joniškio miesto valdybą.
1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas V (Panevėžio) rinkimų apygardoje. Priklausė Lietuvos krikščionių demokratų partijos frakcijai.
Padrūkšė
Istorija
XX a. pr. įėjo į Novoaleksandrovsko apskritį. Tarpukariu kaimas priklausė Lenkijai (Breslaujos apskritis, Smalvų valsčius).
Verstaminų ežeras
left|120px
Verstaminų ežeras – ežeras Lietuvoje, Lazdijų rajone, 7 km į šiaurės rytus nuo Lazdijų, 2,5 km į pietryčius nuo Verstaminų. Ežeras trikampio formos, ilgis iš šiaurės į pietus – 0,21 km, plotis – iki 0,19 km. Altitudė 144,4 m. Krantai žemi, pelkėti, tik pietvakarinis krantas aukštokas. Aplinkui plyti pievos ir dirbami laukai. Pietuose išteka upelis link Balinės upės (Kirsnos upės baseinas). Netoli ežero įsikūrę kelios Verstaminų kaimo sodybos.
Operandas
Operandas – kokios nors matematinės operacijos (funkcijos) argumentas, dydis, su kuriuo atliekamas veiksmas.
Toliau pateikiamas aritmetinės operacijos ir operandų pavyzdys:
'+' yra matematinės operacijos, vadinamos sudėtimi, simbolinis žymėjimas.
Operandai '3' ir '6' yra sudėties operacijos argumentai.
Operacijos rezultatas yra skaičius 9.
Kaip operando sinonimas dažnai vartojamas terminas argumentas.
Operacijos ir operandai gali būti užrašomi trimis būdais:
Analizuojant operacijas dažnai yra svarbi operandų tvarka.
Programavimas
Programavime operando sąvoka yra tapati sąvokai matematikoje. Pavyzdžiui, asemblerio kalboje instrukcija perkelti registro 'AX' turinį į registrą 'DS':
Bengelos provincija
Bengelos provincija  – provincija vakarų Angoloje. Ribojasi su Atlanto vandenynu, Pietų Kvanzos, Huambo, Huilos ir Namibo provincijomis. Administracinis centras – Bengela.
Gyventojai
Dauguma provincijos gyventojų kalba umbundų kalba.
Savivaldybės
Provincija padalinta į 9 savivaldybes:
Antanas Žoromskis
Antanas Žoromskis (Žeromskis, 1892 m. Kėdainiai, Rusijos imperija – (?) – Lietuvos politinis bei visuomenės veikėjas.
Biografija
Atkūrus nepriklausomybę, 1919 m. paskirtas Žemės ūkio ir Valstybės Turtų ministerijos įgaliotinio padėjėju Kėdainiuose.
Zira FK
Baku „Zira“ („Zirə“) – Azerbaidžano futbolo klubas iš Baku miesto.
Istorija
Klubas įkurtas 2014 m. liepos 28 d.
2014-2015 m. sezone žaidė Pirmame divizione (antros pakopos pirmenybėse), kur užėmė penktąją vietą.
2015-2016 m. sezone debiutavo elito divizione, kur užėmė antrąją vietą. 2016-2017 m. užėmė ketvirtąją vietą.
Rosemary Dexter
Rozmari Dekster (, 1944 – 2010 m.) buvo italų kino aktorė, gimusi Pakistane, brito ir anglomianmarietės šeimoje.
Kine filmavosi 1963 – 1976 m.
Filmografija
right |thumb|120px right |thumb|120px
Cimokinė
Cimokinė – mažas upelis Lietuvoje, Druskininkų savivaldybės rytuose, Dainavos girioje; Ratnyčios dešinysis intakas (Nemuno mažųjų intakų baseinas). Išteka iš pelkynės šalia Cimakavo, Cimakavo ornitologiniame draustinyje. Teka į vakarus mišku. Įteka į Ratnyčią 11,6 km nuo jos žiočių, Kermušijoje, šiauriau Latežerio.
Šalia žiočių patvenkta.
Vilkijos hidrografinis draustinis
Vilkijos hidrografinis draustinis – saugoma gamtos teritorija Joniškio rajone, prie Skaistgirio miestelio, abipus Vilkijos upelio. Draustinio plotas 63,1 ha, įkurtas 1988 m.
Draustinį sudaro upės vaga pakrančių medynai ir slėnio natūralios pievos. Paskirtis – išsaugoti Lielupės baseino Žiemgalos lygumos natūralios upės slėnį. Dalis draustinio teritorijos (nuo Bandorių kaimo iki Latvijos respublikos) yra įtraukta į gamtinių buveinių apsaugai svarbių teritorijų sąrašą NATURA 2000).
Upė maitinama paviršiniais gruntiniais vandenimis. Pavasarinių polaidžių metu ir gausių kritulių laikotarpiais Vilkija staiga patvinsta. Sausringais periodais upės vagoje lieka nedidelės vandens properšos, tai būdinga daugeliui Žiemgalės lygumos upelių. Upelio vagoje, kuri labai vingiuota, guli daug didelių riedulių.
Vilkijos pakrantėse auga uosiai, vinkšnos, trapieji ir baltieji gluosniai, baltalksniai, juodalksniai. Šios medžių ir kitų augalų rūšys suformuoja vertingas botaniniu požiūriu buveines. Didesni natūralių pievų plotai išsidėstę prie upės vingių. Vyrauja purienynai (Calthion palustris), mažiau paplitę aukštaviksvynai (Magnocaricion elatae). Vilkijos slėnyje aptinkamos saugomos augalų rūšys: paprastoji tuklė (Pinguicula vulgaris), totorinė maludė (Conioselinum tataricum), baltijinė gegūnė (Dactylorhiza longifolia) raudonoji gegūnė (Dactylorhiza incarnata), raktažolė pelenėlė (Primula farinosa), epifitinė samana plunksninė pliusnė (Neckera pennata). Upelio vagoje, ant vandens skalaujamų akmenų auga labai reta saugoma samana Arnoldo skeltadantė (Fissidens arnoldii).
Draustinyje pastoviai gyvena ūdros (Lutra lutra).
Padubavas
Padubavas – kaimas Vilniaus rajono savivaldybėje, 9 km į pietryčius nuo Sužionių.
Padubė
Padube vadinami kaimai:
Vincas Žindžius
Vincas Žindžius (1864 m. Kalviai, Veliuonos valsčius, Kauno apskritis, Rusijos imperija – 1931 m.) – Lietuvos politinis bei visuomenės veikėjas.
Biografija
Ūkininkas (valdė apie 16 hektarų ūkį). Mokėsi Veliuonos pradžios mokykloje. Dalyvavo steigiant valstiečių sąjungos kuopas Veliuonos valsčiuje.
Riga FC
Riga FC – futbolo klubas iš Rygos.
Klubo istorija
2014 m. sezone futbolo klubas „Karamba“ iš Rygos užėmė pirmąją vietą Latvijos futbolo Antroje lygoje ir įgijo teisę kovoti Pirmojoje lygoje, tačiau 2015 metų pradžioje klubas nusprendė atsisakyti šios teisės.
2015 m. vasario mėnesį „Karamba“ klubas susijungė su futbolo klubu „Dinamo“, kitu klubu iš Rygos, kuris taip pat dalyvavo II lygos pirmenybėse. Ši jungtinė komanda vadinosi „Karamba-Dinamo“ («Карамба/Динамо») ir pareiškė norą dalyvauti 2015 metų I lygos čempionate. Savo gretas papildė žinomais žaidėjais ir dalyvavo I lygos pirmenybėse, bei iškovojo teisę kovoti elitinėje lygoje.
2016 m. dar kartą klubas pakeitė pavadinimą ir tapo FC Riga.
2017 m. gegužės 17 d. kovojo 2016/2017 m. Latvijos futbolo taurės finale ir pralaimėjo FK Ventspils tik po baudinių serijos.
2018, 2019 ir 2020 m. tapo šalies čempionais.
2021 m. pandemijos sąlygomis vykstantis čempionatas klostėsi nesėkmingai: nesugebėjo apginti titulo ir liko be medalių. Galutinėje komandų rikiuotėje užimta vos ketvirtoji vieta.
2022 m. sausio mėn. Latvijos ekipa oficialiai pranešė, kad komandai vadovaus vyr. treneris iš Vokietijos Thorsten Fink. Sezonas klostėsi nesėkmingai ir šis strategas gegužę paliko ekipą.
Jurgis Narimantaitis
Jurgis Narimantaitis (, m. po 1398 m.) – Lietuvos Didžiosios Kunigaikštystės karinis veikėjas, kunigaikštis.
Biografija
Kilęs iš Lietuvos Didžiosios Kunigaikštystės didikų Gediminaičių Narimantaičių giminės. Tėvas Gedimino sūnus Narimantas. 1340–1377 m. Belzo (dab. Lvovo sritis) ir Cholmo kunigaikštis.
XIV a. šeštame – aštuntame dešimtmečiais dalyvavo Lietuvos Didžiosios Kunigaikštystės karuose su Lenkija ir Vengrija dėl Voluinės ir Haličo. Su Lietuvos Didžiosios Kunigaikštystės kunigaikščiais Karijotaičiais, taip pat kovojusiais dėl šių sričių, buvo tapęs Lenkijos karaliaus Kazimiero III Didžiojo vasalu, jam mirus atgavo savo valdas ir dalyvavo žygiuose į Lenkiją. 1379 m. pakviestas valdė Didįjį Naugardą. 1386 m. dalyvavo Jogailos krikšto, karūnavimo ir vedybų ceremonijoje Krokuvoje. 1390–1392 m. rėmė Vytauto kovą dėl Lietuvos Didžiosios Kunigaikštystės sosto, 1390–1391 m. buvo jo įkaitas kryžiuočiams. Jį, matyt, galima sieti su Salyno sutarties tarp Lietuvos Didžiosios Kunigaikštystės ir Vokiečių ordino liudytoju Pinsko kunigaikščiu Jurgiu.
Pietro Cavallini
Biografija
Pjetras Kavalinis gimė apie 1250 m. tikriausiai Romoje. Tikriausiai anksčiausiai paminėtas 1273 m. spalio 2 d. dokumentuose. Jis laikomas vienu iš pirmųjų italų dailininkų, siekusių išsivaduoti iš bizantietiškų statiškų ir stilizuotų vaizdavimo formų. Jo anksčiausias darbas buvo freskos San Paolo Fuori le Mura bažnyčios navoje Romoje, atliktos apie 1277−1290 m. laikotarpyje. Šios freskos buvo nutapytos ant V a. ankstyvosios krikščionybės freskų siekiant jas „atnaujinti“. Šie darbai pražuvo 1823 m. gaisro metu. Iš išlikusių kopijų matyti, kad P. Kavalinis buvo reikšmingai paveiktas V a. freskų monumentalumo ir klasikinio (antikos) meno bruožų. Pasak Dž. Vazario, geriausiu P. Kavalinio darbu buvo freskos Santa Maria in Aracoeli bažnyčios apsidėje Romoje. Šios freskos buvo sunaikintos XVI a. antroje pusėje. Tai pačiai bažnyčiai P. Kavalinis sukūrė kitas freskas Šv. Paskualės koplyčioje, iš kurių 2000 m. aptikti Madonos su šventaisiais vaizdų fragmentai. Manoma, kad P. Kavalinis nutapė freską virš kardinolo Matejo d'Akvaspartos kapo ten pat ir kitas freskas San Giorgio in Velabro bažnyčioje.
1291 m. P. Kavalinis pradėjo mozaikų ciklą Santa Maria in Trastevere bažnyčioje, kuris rodo aiškias klasikinio meno įtakos apraiškas. Maždaug kiek vėliau jis sukūrė Paskutinio Teismo ir Apreiškimo freskas Santa Cecilia in Trastevere bažnyčioje. 1308 m. jis išvyko dirbti į Neapolį, pakviestas karaliaus Karolio II, kuris skyrė 30 aukso uncijų metinį užmkestį ir dar dvi uncijas namui išlaikyti. P. Kavalinio darbų išliko Neapolio Maria Donna Regina bažnyčioje. Apie 1315 m. jis buvo trumpam grįžęs dirbti į Romą ties San Paolo Fuori le Mura fasado dekoru (irgi pražuvo 1823 m. gaisre). P. Kavalinis mirė apie 1330 m. Vėliau Dž. Vazaris teigė, kad jis buvo Džoto mokiniu taip iškeldamas florentietį ir susidomėjimas P. Kavalinio kūryba buvo menkas. Prie to prisidėjo, kad kontrreformacijos metu daugelis Romos bažnyčių buvo pertvarkytos sunaikinant nemažai jo darbų. XX a. menotyrininkų požiūris į P. Kavalinį pasikeitė, jis laikomas vienu reikšmingiausių to meto italų dailininkų. Iškelta versija, kad jis galėjo nutapyti freskų Aukštutinėje Šv. Pranciškaus bazilikoje Asyžiuje ir pats paveikė Džotą, o ne atvirkščiai.
Gižiūnų ežeras
Gižiūnų ežeras arba Moluvėnų ežeras – ežeras Lietuvoje, Trakų rajone, 4 km į šiaurės vakarus nuo Grigiškių. Ežero ilgis iš pietvakarių į šiaurės rytus – 0,28 km, plotis – iki 0,19 km. Altitudė 101,1 m. Šiaurinis ir rytinis krantai žemi, pelkėti, pietinis – aukštokas. Iš vakarų prieina Panerių miškas. Šiaurės rytuose išteka upelis link netoliese tekančios Moluvenės upelio (Neries intakas). Šalia įsikūrusi Moluvėnų gyvenvietė, kolektyvinių sodų bendrijos. Pietine pakrante eina automagistralė.
Eurostars
200px|right Eurostars – jungtinė Europos moterų lėkščiasvydžio rinktinė, suformuota iš daugiau nei 10-ies Europos šalių atlečių. Komanda suburta mesti iššūkį stipriausiems Šiaurės Amerikos (JAV ir Kanados) moterų ultimeito klubams varžantis Americus Pro Cup taurės turnyre. Komanda sukurta inicijavus žaidėjai ir komandos kapitonei – Rebekai Forth (Didžioji Britanija).
2017-ais metais pasirašyta dvipusė American Ultimate Disc League ir Eurostars bendradarbiavimo sutartis, užtikrinanti bendradarbiavimą ir projekto tęstinumą iki 2020 metų.
Turnyro pavadinimas
Europos komandos turas po Šiaurės Ameriką vadinamas italų jūrininko ir geografo Amerigo Vespučio lotynišku feminizuotu vardu – Americus – Americus Pro Cup.
Projekto tikslas
Jungtinės Europos komandos "Eurostars" misija yra populiarinti sportą ir skleisti žinutę apie lyčių lygybę tarp profesionalių ultimeto žaidėjų moterų ir organizuoti mokomuosius renginius, kurių tikslas:
Kiekvieną pavasarį yra rengiamos 6 stovyklos skirtingose Europos šalyse, kur komandos narės dalijasi patirtimi ir moko susidomėjusias žaidėjas. Vienas iš projekto tikslų yra didinti moterų įsitraukimą į sportą.
Formatas
Viso turnyro metu jungtinė Europos moterų komanda sužaidžia seriją iš ankto numatytų rungtynių prieš stipriausias Šiaurės Amerikos moterų lėkščiasvydžio klubus.
Varžybos vyksta pagal pasaulinės skraidančiojo disko federacijos (WFDF) taisykles. Rungtynės vyksta 100 minučių arba kol kuri komanda pirma surinks 15 taškų.
Taškų skaičiavimo sistema
3 taškai skiriami laimėjus rungtynes 4 ir daugiau taškų persvara 2 taškai skiriami laimėjus rungtynes 2 arba 3 taškais 1 taškas skiriamas laimėjus rungtynes 1 tašku.
2019 sezonas
=== Rungtynių rezultatai ===
Europos komanda: 14 taškai Amerikos komandos: 3 taškai
Padubė (Panevėžys)
Padubė – viensėdis Panevėžio rajono savivaldybėje, 6 km nuo Velykių, prie Juodos upės.
Eurostars
Rungtynių rezultatai
Europos komanda: 12 taškų Amerikos komandos: 6 taškai
Europos komanda: 9 taškai Amerikos komandos: 11 taškų
Palangos pradinė mokykla
miniatiūra|265px|right|Vienas iš mokyklos fasadų
Palangos pradinė mokykla – dieninė, savarankiško mokymosi bendrojo lavinimo mokykla, esanti Palangoje, Virbališkės take 4, vykdanti pradinio ugdymo programą. Įstaigos kodas 190275328.
Istorija
Palangos pradinė mokykla pradėjo veikti 1991 m. rugsėjo 1 d. buvusiuose Moksleivių namuose. Mokslo metus pradėjo 18 klasių komplektų. 1992 m. mokyklą baigė I laida – 65 mokiniai.
Nuo pirmųjų metų mokyklai pradėjo vadovauti direktorė Angelina Komarova. Jos iniciatyva ši pradinė mokykla buvo pirmoji Palangos mieste, kuri priėmė specialiųjų poreikių vaikus. Nuo 1998 m. su Simrishamno miesto (Švedija) specialiaisiais pedagogais buvo vykdomas bendras projektas, pagal kurį pradinės mokyklos mokytojai ir tėvų atstovai lankėsi Švedijoje, kur susipažino su specialiojo ugdymo įstaigų veikla.
1994 m. palydint III ketvirtokų laidą išleistas pirmasis laikraščio „Mano mokykla“ numeris. Laikraštis skirtas surašyti mokyklos ugdytinių bei pedagogų pasiekimams, laimėjimams, mokinių bei jų tėvų atsiliepimams apie mokymo įstaigą, atspindėti mokinių kūrybines veiklas. 2014 m. išleistas jubiliejinis, dvidešimtasis „Mano mokykla“ numeris.
Architektūra
Mokyklos pastatas pasižymi išskirtine architektūra (arch. Irena Likšienė ir Gintautas Likša). Jis sujungtas su Palangos observatorijos bokštu, kurį puošia Klaipėdos laivų gamykloje pagamintas kupolas. Mokyklos pastato išsiskirtinumą išryškina viršutinė dalis, kurios masyvumą pabrėžia kolonos ir įtrauktas pirmasis aukštas, būdingas vėlyvajam modernizmui.
Euchenoras
Euchenoras (🇬🇷) – graikų mitologijos personažas, achajas, aiškiaregio Poliido sūnus, minimas Homero „Iliadoje“. Pausanijas savo ruožtu mini, kad Euchenoro tėvas buvęs Koiranas, o senelis – Poliidas Megarietis.
Pasakojama, kad Euchenoras gyvenęs Korinte, buvęs turtingas ir drąsus. Tėvas Euchenorui vis pasakodavęs, kad šio laukianti dvejopa lemtis: arba mirti namie, pakirstam skausmingos ligos, arba, prisijungus prie achajų flotilės, žūti Trojoje. Euchenoras, žinodamas savo lemtį, išvykęs į Troją, kur žuvęs nuo Pario strėlės.
Gruožaitis
Gruožaitis – ežeras Lietuvoje, Trakų rajone, 5 km į pietryčius nuo Onuškio. Ežero ilgis iš šiaurės vakarų į pietryčius – 0,34 km, plotis – iki 0,15 km. Altitudė 140,9 m. Krantai žemi, daug kur pelkėti, apaugę medžiais ir krūmais. Šiaurinėje ir pietinėje pakrantėse plyti dirbami laukai. Rytuose išteka upelis link čia pat telkšančio Gruožio ežero (Spenglos upės baseinas). Šiaurinėje pakrantėje įsikūręs Gruožninkų kaimas, eina kelias, pietinėje pakrantėje – Gruožninkėlių kaimas.
Banglenčių sportas 2024 m. vasaros olimpinėse žaidynėse
Banglenčių sportas 2024 m. vasaros olimpinėse žaidynėse vyks pirmą kartą olimpinių žaidynių istorijoje.
Nors olimpinės žaidynės vyks Paryžiuje, banglenčių sporto varžybas nuspresta vykdyti Prancūzijos Polinezijos teritorijoje esančiame miestelyje Teahupoo, kuris yra žymus banglenčių sporto centras.
Istorija
2019 m. vasario 21 d. Paryžiaus organizacinis komitetas pateikė siūlymą į programą sugražinti 2020 m. olimpinėje programoje debiutavusį banglenčių sportą. 2019 m. birželio 24 d. Tarptautinis olimpinis komitetas pritarė programos pateikimui.